ตระกูล “เตชะนาวากุล” โยกหุ้น IFEC กันเองเสียแล้ว
"เทพฤทธิ์ เตชะนาวากุล" โยกหุ้น IFEC ให้ "ทวิช เตชะนาวากุล" จำนวน 5.095% รวมถือ 10.213%
9 ธ.ค. 2559

“เทพฤทธิ์ เตชะนาวากุล” โยกหุ้น IFEC ให้ “ทวิช เตชะนาวากุล” จำนวน 5.095% รวมถือ 10.213%
ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่ายหุ้นบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC โดย นาย เทพฤทธิ์ เตชะนาวากุล ซึ่งเป็นการจำหน่าย เมื่อวันที่ 7 ธ.ค.2559 จำนวนหลักทรัพย์ที่จำหน่ายคิดเป็น 5.095% จำนวนหลักทรัพย์ภายหลังการจำหน่ายคิดเป็น 0.0% ของสิทธิออกเสียงทั้งหมดของกิจการ     
ขณะเดียวกันได้รับรายงานการได้มาหุ้น IFEC โดย นาย ทวิช เตชะนาวากุล ในวันเดียวกัน จำนวนหลักทรัพย์ที่ได้มาคิดเป็น 5.095% จำนวนหลักทรัพย์ภายหลังการได้มาคิดเป็น 10.213% ของสิทธิออกเสียงทั้งหมดของกิจการ
อนึ่งการซื้อขายหุ้นในครั้งนี้เป็นการโอนหุ้นภายในตระกูลของ “เตชะนาวากุล” ซึ่งเป็นกลุ่มผู้ถือหุ้นใหญ่ใน IFEC